เรื่องร้องเรียน (ไม่ระบุ) วันที่ 2022-06-08 10:31:33 — แขวงดอนเมือง เขตดอนเมือง กรุงเทพมหานคร
ขอนำเสนอต่อท่านผู้ว่าฯชัชชาติถ้าไทยอยากถอดหน้ากากในที่โล่งแจ้งเหมือนต่างประเทศต้องเร่งฉีดวัคซีนเข็มกระตุ้น

ในยามที่ประเทศไทยกำลังจะเปิดรับนักท่องเที่ยวต่างชาติเข้ามาในประเทศ และมีข่าวว่าทั้งผู้ว่าราชการกรุงเทพมหานครและกระทรวงสาธารณสุขเสนอให้มีการผ่อนคลายการใส่หน้ากากอนามัยในที่โล่งแจ้ง ผมคิดว่าในช่วงนี้ต้องเร่งฉีดวัคซีนเข็มกระตุ้นที่เป็นวัคซีนคุณภาพสูงเช่นmRNA(ไฟเซอร์-โมเดอร์น่า)หรือProtein subunit(โนวาแวกซ์)ให้กับประชาชนโดยทั่วไปให้ได้มากที่สุดก่อนครับ มิเช่นนั้นหากเราเลียนแบบนโยบายถอดหน้ากากในที่โล่งแจ้งโดยประชากรยังมีระดับภูมิคุ้มกันไม่เพียงพออาจเกิดการระบาดในหมู่ผู้ที่ได้วัคซีนแค่2เข็มและระดับภูมิคุ้มกันลดลงจนป้องกันโรคไม่ได้ โดยในปัจจุบันนี้ประชากรที่ได้รับวัคซีนเข็มกระตุ้นมีแค่ร้อยละ41.1ของประชากรเท่านั้น ยังต่ำกว่าเป้าหมายที่จะเกิดภูมิคุ้มกันหมู่ที่ร้อยละ85มาก 

กทม. และองค์กรปกครองส่วนท้องถิ่นอื่นๆ ควรจะต้องสำรวจและทำแผนที่ก่อนว่ามีประชาชนในแต่ละพื้นที่ได้วัคซีนเข็มกระตุ้นแล้วในสัดส่วนเท่าใด พื้นที่ใดและประชากรกลุ่มใดยังไม่ได้ แล้วให้หน่วยสาธารณสุขเชิงรุกเข้าไปฉีดให้ประชากรกลุ่มเสี่ยงก่อนตามด้วยประชาชนทั่วไปให้เร็วและกว้างขวางที่สุดครับ ซึ่งน่าจะสั่งการผ่านรองผู้ว่าฯที่ดูแลกิจการสาธารณสุขลงไปยังศูนย์บริการสาธารณสุขครับ ซึ่งในระยะยาวสมามารถใช้ระบบนี้จัดการปัญหาสาธารณสุขอื่นของประชากรในกรุงเทพครับ

เรื่องเหล่านี้ควรทำในตอนที่การระบาดยังควบคุมได้และการเปิดประเทศยังอยู่ในขั้นเริ่มต้น เพราะถ้ามาเร่งฉีดตอนที่เกิดการระบาดอย่างกว้างขวางก็จะยังมีผู้เจ็บป่วยและเสียชีวิตแบบเดียวกับตอนที่เชื้อโควิด19สายพันธุ์เดลต้าระบาดเมื่อปีที่แล้วครับ